Vihersiivet

Vihersiivet (Procridinae) on pikkuperhosiin kuuluva punatäpläperhosten alaheimo.

 Piirteitä 
Vihersiipiä tunnetaan noin 500 lajia ja alaheimo on edustettuna kaikilla mantereilla Antarktista lukuun ottamatta. Amerikoissa ja Australiassa sikäläiset vihersiivet ovat punatäpläperhosten heimon ainoat edustajat. Lajit ovat päiväaktiivisia, pieniä tai keskikokoisia, kapeasiipisiä perhosia joiden siivet ovat yleensä tasaisen yksiväriset ja usein metallinkiiltoiset. Joukossa on kuitenkin myös kirjavia lajeja. Tuntosarvet ovat kampahampaiset tai nuijamaiset. Varsinaiset alaheimoa yhdistävät tuntomerkit liittyvät kuitenkin perhosten sukuelinten ja toukan rakenteisiin. Lajinmääritys perustuu yleensä genitaalien tuntomerkkeihin. s. 42 sekä 47–67

 Lajit Suomessa 
Suomesta on löydetty kahta lajia vihersiipiä: rämevihersiipi (Rhagades pruni) ja niittyvihersiipi (Adscita statices)Luonnontieteellinen keskusmuseo Rämevihersiipi on harvinainen, silmälläpidettävä laji.Suomen ympäristökeskus Niittyvihersiipi on sen sijaan yleinen.Harri Puranen (myös kuvia)

 Lähteet 

 Aiheesta muualla 
 Kimmo Silvonen (kuvia) 
 BugGuide.net 
 Bestimmungshilfe des Lepiforums 
 Forester Moths. The Genera Theresimima, Rhagades, Jordanita and Adscita (Lepidoptera: Zygaenidae, Procridinae) 

Luokka:Punatäplämäiset